Στάσεις Ελλήνων εκπαιδευτικών απέναντι στην εφαρμογή των ΤΠΕ (Τεχνολογίες Πληροφοριών και Επικοινωνίας) για εκπαιδευτικούς σκοπούς
Creators: name: Κουτίδου, Χριστίνα Γεωργίου
Publisher: name: Aristotle University of Thessaloniki
Year: 2023
Subjects: Στάσεις
Τεχνολογίες Πληροφορικής &amp; Επικοινωνιών (ΤΠΕ)
Αντίληψη αυτο-αποτελεσματικότητας και ΤΠΕ
Attitudes
Information &amp; Communication Technologies (ICT)
Self-efficacy perception and ICT

description: Η παρούσα εργασία επιχείρησε να διερευνήσει τις στάσεις των εκπαιδευτικών απέναντι στην εφαρμογή των ΤΠΕ για εκπαιδευτικούς σκοπούς και να αποτιμήσει ειδικότερα, αν η εμπειρία τους αυτή επέδρασε στην αντίληψη αυτο-αποτελεσματικότητας που έχουν, όταν αξιοποιούν τις ΤΠΕ για εκπαιδευτικούς σκοπούς. Κατά την περίοδο της πανδημίας οι εκπαιδευτικοί κλήθηκαν να εφαρμόσουν τις ΤΠΕ στην εξ’ αποστάσεως διδασκαλία για μακρά χρονική περίοδο. Καθώς στις μέρες μας οι ΤΠΕ έχουν εισχωρήσει στο εκπαιδευτικό περιβάλλον προσφέροντας νέες δυνατότητες για ουσιαστικές αλλαγές στη διδασκαλία και στη μάθηση, αυτές τις αλλαγές και τον εκσυγχρονισμό καλούνται να τις στηρίξουν οι εκπαιδευτικοί. Είναι αποφασιστικής σημασίας η στάση και η αντιμετώπιση μιας τέτοιας καινοτομίας από αυτούς που καλούνται να την υλοποιήσουν, δηλαδή τους εκπαιδευτικούς. Στην έρευνα συμμετείχαν 116 εκπαιδευτικοί, δευτεροβάθμιας και πρωτοβάθμιας εκπαίδευσης, άντρες και γυναίκες, ποικίλων ειδικοτήτων, από 26 έως και άνω των 56 ετών, μόνιμοι/ες και αναπληρωτές/τριες. Χρησιμοποιήθηκε ερωτηματολόγιο με 38 ερωτήσεις κλειστού τύπου και μία ερώτηση ανοιχτού τύπου. Οι συμμετέχοντες/-ουσες απάντησαν σε μία 4-βάθμια κλίμακα Likert. Οι 7 ερωτήσεις αφορούσαν χαρακτηριστικά του κοινωνικού και μορφωτικού τους προφίλ, ενώ οι υπόλοιπες ομαδοποιήθηκαν σε 5 διαστάσεις που ονομάστηκαν αντίληψη αυτο- αποτελεσματικότητας, εκτιμώμενη συμπεριφορά ελέγχου, εξάρτηση από το συγκείμενο, συναισθηματική συνιστώσα και συμπεριφορική πρόθεση. Για την ανάλυση των αποτελεσμάτων χρησιμοποιήθηκε η ανάλυση συσχετίσεων (Pearson Correlation), η ανάλυση των διαφορών των μέσων όρων για ανεξάρτητα δείγματα (Independent T-test) και η ανάλυση διακυμάνσεων των μέσων όρων (oneway Anova). Από την έρευνα προέκυψε πως οι Έλληνες εκπαιδευτικοί διατυπώνουν ιδιαίτερα ευνοϊκές απόψεις και προθυμία να εντάσσουν τις ΤΠΕ στη διδασκαλία τους, παρά την αναγνώριση από πλευράς τους κάποιων αρνητικών ψυχοσωματικών συνεπειών από την αυξημένη χρήση των ΤΠΕ. Ως σημαντικότεροι ανασταλτικοί παράγοντες για την αξιοποίηση των ΤΠΕ στη μαθησιακή διαδικασία, αναφέρθηκαν οι ελλείψεις σε υλικοτεχνική υποδομή και ειδικότερα σε ψηφιακό εξοπλισμό, αλλά και ελλειπείς γνώσεις κάποιων εκπαιδευτικών που τους οδηγούν παρεπόμενα στην αποφυγή της αξιοποίησης των ΤΠΕ. Διαπιστώθηκε, επίσης, ότι η αντίληψη αυτο-αποτελεσματικότητας των εκπαιδευτικών σε ότι αφορά τις ΤΠΕ είναι ζωτικής σημασίας για την προώθηση της αποτελεσματικής ενσωμάτωσης των ΤΠΕ στην τάξη και συσχετίζεται και με τις πέντε διαστάσεις που ελέγχθηκαν στην έρευνά μας. Όσο υψηλότερο είναι το επίπεδο επιμόρφωσης των εκπαιδευτικών στις ΤΠΕ, τόσο ισχυρότερη είναι η αντίληψη αυτο-αποτελεσματικότητάς τους, ενώ οι μόνιμοι/-ες αισθάνονται περισσότερο αποτελεσματικοί/ές από τους/τις αναπληρωτές/-τριες. Τέλος, από τα αποτελέσματα της παρούσας έρευνας αναδεικνύεται η χρησιμότητα της διερεύνησης και της ανάλυσης των στάσεων των εκπαιδευτικών απέναντι στη χρήση ΤΠΕ στη μαθησιακή διαδικασία, καθώς και η ανάγκη για διαρκή και ουσιαστική επιμόρφωση των εκπαιδευτικών.
description: This paper attempted to investigate the attitudes of teachers towards the application of ICT for educational purposes and to assess, in particular, if their experience has affected their perception of self-efficacy when using ICT for educational purposes. Nowadays, ICT has penetrated the educational environment offering new possibilities for substantial changes in teaching and learning. Teachers are asked to support these changes and modernization. What is of decisive importance is the attitude and the dealing of such an innovation by those who are asked to implement it, namely the teachers. During the pandemic period, teachers were asked to implement ICT in distance teaching for a long period of time. 116 secondary and primary teachers, men and women, of various specialties, from 26 to over 56 years of age, permanent and substitutes, participated in the survey. A questionnaire with 38 close-ended questions and one open-ended question was used. Participants responded on a 4-point Likert scale. The 7 questions related to characteristics of their social and educational profile, while the rest were grouped into 5 dimensions called self-efficacy perception, estimated control behavior, context dependence, emotional component and behavioral intention. To analyse the results, correlation analysis (Pearson Correlation), analysis of differences of means for independent samples (Independent T-test) and analysis of variance of means (oneway Anova) were used. The research showed that Greek teachers express particularly favorable opinions and willingness to include ICT in their teaching, despite their recognition of some negative psychosomatic consequences from the increased use of ICT. The most important inhibiting factors for the utilisation of ICT in the learning process are deficiencies in infrastructure and, in particular, in digital equipment, but also lack of knowledge of some teachers which incidentally lead them to avoid the utilisation of ICT. It was also found that teachers' self-efficacy perception regarding ICT is crucial for promoting the effective integration of ICT in the classroom and that it correlates with all five dimensions tested in our research. The higher the level of ICT training of teachers, the stronger their self-efficacy perception, while full-time teachers feel more effective than substitute teachers. Finally, the results of this research highlight the usefulness of investigating and analysing teachers' attitudes towards the use of ICT in the learning process, as well as the need for continuous and substantial teacher training.